Up-1083/05
Datum: 2006-03-21T00:00:00.000+01:00
ecli: ECLI:SI:USRS:2006:Up.1083.05
vrsta: posamični akt
zadeva: ustavna pritožba
objavljeno: Neobjavljeno | 21.03.2006
dokument: US25924
akt: Ustavna pritožba, ki jo vložil A. A., zoper:
– odločbo Senata za prekrške št. EKT-VDP-125/04 z dne 30. 8. 2004 v zvezi z odločbo Sodnika za prekrške Lenart št. EKT-vd 3/04 z dne 2. 6. 2004;
– odločbo Sodnika za prekrške Lenart št. P-565/03 z dne 23. 1. 2004 in
– poziv Upravne enote Lenart št. 20705-128/2004 z dne 11. 1. 2005
resitev: zavrženje
izrek: Ustavna pritožba, ki jo vložil A. A., zoper:

– odločbo Senata za prekrške št. EKT-VDP-125/04 z dne 30. 8. 2004 v zvezi z odločbo Sodnika za prekrške Lenart št. EKT-vd 3/04 z dne 2. 6. 2004;
– odločbo Sodnika za prekrške Lenart št. P-565/03 z dne 23. 1. 2004 in
– poziv Upravne enote Lenart št. 20705-128/2004 z dne 11. 1. 2005 se zavrže.
stavek: Ker niso izpolnjene procesne predpostavke, je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.1, 55.1.2, Zakon o Ustavnem sodišču [ZUstS]
datum_vloge: 2005-11-14T23:00:00.000Z
datum_odlocitve: 2006-03-20T23:00:00.000Z

# Up-1083/05-6

# 21. 3. 2006

# SKLEP

Ustavno sodišče je v postopku za preizkus ustavne pritožbe, ki jo je vložil A. A. iz Ž. v Ž. Ž., na seji senata dne 28. februarja 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

---

sklenilo:

---

Ustavna pritožba, ki jo vložil A. A., zoper:

– odločbo Senata za prekrške št. EKT-VDP-125/04 z dne 30. 8. 2004 v zvezi z odločbo Sodnika za prekrške Lenart št. EKT-vd 3/04 z dne 2. 6. 2004;

– odločbo Sodnika za prekrške Lenart št. P-565/03 z dne 23. 1. 2004 in

– poziv Upravne enote Lenart št. 20705-128/2004 z dne 11. 1. 2005

se zavrže.

---

Pritožnik vlaga ustavno pritožbo zoper akte, navedene v izreku.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.

Iz podatkov, ki jih je Ustavnemu sodišču posredovalo Okrajno sodišče v Lenartu, izhaja, da je bila drugostopenjska odločba pritožniku vročena dne 18. 11. 2004, njegovemu zagovorniku pa dne 24. 9. 2004. Ustavna pritožba, vložena dne 14. 11. 2005, je torej očitno prepozna, zato jo je Ustavno sodišče zavrglo (prva alineja izreka).

Po prvem odstavku 51. člena ZUstS se ustavna pritožba vloži šele, ko so izčrpana vsa pravna sredstva.

Ker pritožnik zoper odločbo Sodnika za prekrške in zoper poziv Upravne enote ni izčrpal niti pritožbe kot rednega pravnega sredstva, za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo (druga in tretja alineja izreka).

Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

---

Predsednik senata dr. Zvonko Fišer